b'\n_START_ARTICLE_\nHMS \xc3\x84ran\n_START_SECTION_\nPalvelus\n_START_PARAGRAPH_\nAlus siirrettiin 1920-luvulla pois rannikkolaivastosta paikalliseskaaderiin oltuaan Ahvenanmaalle m\xc3\xa4\xc3\xa4r\xc3\xa4tyn laivasto-osaston (Tukholman eskaaderi) lippulaivana. Se oli 1933\xe2\x80\x931939 reserviss\xc3\xa4, mist\xc3\xa4 alus siirrettiin modernisoitavaksi, jolloin aluksen ilmatorjunta uudistettiin asentamalla nelj\xc3\xa4 57 millimetrin ja kaksi 40 millimetrin ilmatorjuntatykki\xc3\xa4 sek\xc3\xa4 kaksi kaksipiippuista 8 millimetrin konekiv\xc3\xa4\xc3\xa4ri\xc3\xa4. Alus sijoitettiin 1942 majoitusalukseksi ja tammikuussa 1945 se sijoitettiin Malm\xc3\xb6h\xc3\xb6n ilmatorjunta-alukseksi. Se poistettiin palveluksesta 13. kes\xc3\xa4kuuta 1947 ja myytiin romutettavaksi Marinverkst\xc3\xa4dernalle Karlskronaan. Alus upposi 1968 Hallandin rannikolla 18 kilometri\xc3\xa4 S\xc3\xa4rdalista l\xc3\xa4nteen, kun sit\xc3\xa4 hinattiin romuttamolle.'